Doložka finančných, ekonomických, environmentálnych vplyvov a vplyvov na zamestnanosť

Prvá časť: odhad dopadov na verejné financie.
	
Návrh nariadenia vlády  nemá finančný dopad na štátny rozpočet, ekonomický dopad na rozpočet štátnych fondov, obcí, vyšších územných celkov, Sociálnej poisťovne, zdravotných poisťovní, Národného úradu práce, Fondu národného majetku SR a Slovenského pozemkového fondu.

Druhá časť: odhad dopadov na obyvateľov, hospodárenie podnikateľskej sféry a iných právnických osôb.

Predpokladá sa finančný dopad na výrobcov, dovozcov a užívateľov prepravných tlakových zariadení, ktorý súvisí so zavedením procedúr posudzovania zhody nových zariadení, s opätovným posúdením zhody už vyrobených zariadení a s pravidelnou kontrolou týchto zariadení. Miera finančného dopadu bude závisieť od stupňa ich prispôsobenia sa požiadavkám príslušných postupov posudzovania zhody, ktoré sú uvedené v prílohe nariadenia. 

Realizáciou nariadenia sa vytvárajú predpoklady na odstránenie administratívnych a technických bariér, čím sa môže zlepšiť prístup slovenských výrobcov na trhy Európskej únie. Stanovené požiadavky majú pozitívny vplyv  na bezpečnejšie vyhotovenie prepravných tlakových zariadení a  pravidelné kontroly jeho stavu, čím sa vytvárajú preventívne opatrenia na zníženie ich možného negatívneho vplyvu z hľadiska úrazov a havárií, ako aj zníženia tým vyvolaných finančných nákladov potrebných na odstraňovanie a náhradu škôd.  

Tretia časť: odhad dopadov na životné prostredie.	

Návrh nariadenia nemá dopad na životné prostredie

Štvrtá časť: odpad dopadov na zamestnanosť.

Návrh nariadenia nemá dopad na zamestnanosť.